31990D0680
L 374/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 26 ноември 1990 година
за сключване на Споразумение под формата на размяна на писма между Европейската икономическа общност и Княжество Андора
(90/680/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 99 и 113 от него,
като взе предвид предложението на Комисията,
като взе предвид становището на Европейския парламент (1),
като има предвид, че национални режими, които са в сила в момента в търговските отношения между Европейската общност и Княжество Андора следва да бъдат заменени от система на Общността;
като има предвид, че по географски, исторически и социално-икономически причини е целесъобразно на Андора да се предостави особен режим в областта на освобождаването от вносни мита, данък върху оборота и акцизи по отношение на стоките, пренасяни като личен багаж на пътниците;
като има предвид, че Споразумението под формата на размяна на писма, договорено между Европейската икономическа общност и Княжество Андора беше подписано в Люксембург на 28 юни 1990 г.; като има предвид, че то следва да бъде одобрено,
РЕШИ:
Член 1
Споразумението под формата на размяна на писма между Европейската икономическа общност и Княжество Андора, включително споразумението и декларациите, които са част от него, се одобрява от името на Общността.
Текстовете на актовете, посочени в първа алинея, са приложени към настоящото решение.
Член 2
Председателят на Съвета пристъпва, от името на Общността, към нотификацията, предвидена в член 24 от споразумението (2).
Съставено в Брюксел на 26 ноември 1990 година.